**A civil projektmenedzsment alapjai és gyakorlata (E-001104/2015/D023)**

**A képzés célja**, távoktatás keretei között olyan, az ifjúságügyben és civil szervezetekben tevékenykedő személyek ismereteinek bővítése és készségeik fejlesztése, akik civil projektek és pályázatok tervezésében, megvalósításában és lezárásában tevékenykednek, vagy a jövőben tervezik ezt. A képzés során cél, hogy a résztvevők elsajátítsák a civil pályázati projektek tervezéséhez, megírásához, megvalósításához és lezárásához, elszámolásához szükséges készségeket és menedzseri attitűdöt. Cél a hatékony projektvezetéshez szükséges elméleti és gyakorlati tudás online átadása a résztvevők számára.

**A képzés célcsoportja** minden olyan, minimum középfokú végzettséggel rendelkező személy, aki ifjúságügyben vagy civil szervezetben projektek megvalósításában tevékenykedik, vagy a jövőben ezzel kíván foglalkozni, és távoktatás keretében felkészültséget kíván szerezni.

**Képzési idő**: 20 óra (8 óra elmélet és 12 óra gyakorlat). Megengedett hiányzás mértéke: 0 %. A teljesítmény ellenőrzésének és értékelésének módja a felnőttképzési szerződésben meghatározott.

**A képzés formája**: távoktatás képzés (maximum 20 fős csoportban).

**A képzési programba való bekapcsolódás feltétele**: középfokú végzettség, alapszintű számítógép használói ismeretek, rendelkezésre álló számítógép

A képzéshez kapcsolódó – **választható - szolgáltatás**: előzetes tudásmérés***.*** Amennyiben igénybe kívánja venni, kérjük jelezze a eva.lukacs@erifa.hu emailcímen.

**Tananyagegységek:**

* A civil projektmenedzsment alapjai és fázisai (5 óra)
* A projektek menedzselése során alkalmazott módszerek a gyakorlatban; projektmenedzseri attitűdök (5 óra)
* Projektfinanszírozás – pénzügyi elszámolás (5 óra)
* Projektmegvalósítás, zárás és projektfenntartás – buktatók és lehetséges elkerülési módszerek (5 óra)

**A képzés elvégzésével megszerezhető dokumentum:** tanúsítvány.